Manius Aquillius (consul 101 a.C.n.)
Manius Aquillius Florus (natus saeculo 2 a.C.n., mortuus anno 88 a.C.n. in Asia) vir consularis Romanus fuit.

Gens 
Pater eius Manius Aquillius anno 129 a.C.n. consulatum administravit.

Cursus honorum 
Anno 104 a.C.n. aut antea praeturam gessit. Anno 101 a.C.n. una cum Gaio Mario V consulatum gessit atque proconsul anno 100/99 a.C.n. seditionem servorum in Sicilia suppressit. Ducem servorum Athenium sua manu necavit; idcirco Romae ovationem accepit. Anno 97 a.C.n. repetundarum accusatus a claro oratore Marco Antonio defensus absolutus est. Annis 90 - 88 a.C.n. legatus senatus reges Nicomedem in Bithyniam et Ariobarbanem in Cappadociam reduxit. Aquillius gloriam appetens Nicomedi bellum contra Mithridatem VI regem Ponti persuasit. Sed apud flumen Sangarium pervictus Ephesum et inde Mytilenas fugit. Dehinc Mithridati traditus et crudeliter necatus est. Narrantur enim fusum aurum in fauces infudisse, sic avaritiam nimiam exprobrantes.

Bibliographia

Notae 

Gens Aquilia
Senatores
Praetores
Necati